la pt la la fi nn pt la en de la io it oc fr la it pt it fr ms nb la fi eo en en la es la en it pt it sv es la la la la en es en es fr es la la fr la fr la fr la la la fr la fr la de ca fr la de fi eo it en en fi fi fi fr fi la it la la la fr la en la it it la it en la es fr la tr it it it nl la es ru nb fr it la id la la it la la la la es la es ceb es es it la es la it la la zh it la ar ru sv ca id hbs_lat da de en eo es et eu fa fi fr lt he hu it ja ka ko id lt en nl nb nb pl pnb pt ro ru en sv hbs_lat en sk sq hbs_lat sv tr fy ur zh la it la it ca la en la la es fr es pt en la
Solis occasus Caianiae, hieme visus
Caiania[1] seu Quaenia[2] (Finnice Kainuu ; Suecice Kajanaland) est regio Finnica in provincia Uloa sita. Habet circiter 84 000[3] incolas, sed numerus eorum semper decrescit quod agricultura loci non est fructuosa. Regio erat media provinciae historicae Ostrobothniae pars, et per eam Careli attingere potuerunt Sinum Bothnicum.
Lapponi Caianiam ab origine colentes venatione et piscatu vivebant. Saeculo septimo decimo Petrus Brahe, gubernator generalis Finniae, hortatus est Finnos ut in Caianiam adirent, regionem liberam, omnium vectigalium statuens. Voluit enim terram, quam Russi ex orientali latere minabantur, incolis frequentioribus repleri. Novi coloni, maxima e parte agricolae, plerumque a Savonia venerunt; ergo lingua eorum dialecti Savonianorum simillima est. Caiania erat pars provinciae historicae Ostrobothniae, sed anno 1634 factus est Kexholmensis Comitatus.
Pagi finitimi sunt Ostrobothnia Septentrionalis, Savonia Meridionalis, Savonia Septentrionalis, et Russia. Caput et urbs maxima est Caianeburgum. Continet montes, lacus, et silvas plurimas (terra regionis ad 95% silvestris est): itaque insigne silvam sempervirentem monstrat. Numerus incolarum graviter decrescit omnibus annis ob infructuosam loci agriculturam. Anno 2006, Caiania habuit maximam dicrescentiam incolarum in Finnia (– 1.1%).[4]
Origo nominis[recensere | fontem recensere]
Origo nominis Latini Caianiae est res controversa inter glottologicos Finnicos: sunt qui opinantur ex coniunctione ortum esse inter Kainuu (nomen Finnicum regionis) et Kvenland (nomen terrae historicae in Finnia australi).
Terra Paludosa. Secundum placita Joukonis Vahtola, professoris Universitatis Uloensis, Kven et Kainuu ambo e verbo Protogermanico *xwainō 'terra paludosa' deducuntur; sed *xwainō idem esse ac Kainuu nullus fons adseverat.
Cavum. Secundum Jormam Koivulehto, professorem philologiae Germanicae apud Universitatem Helsingiensem, Kainuu e verbo Germanico *gain- 'cavum' vel 'os' deducitur; facile enim credimus Kven et Kainuu nullam conexionem historicam habere, dialectis nonnullis Satagundiae verbo antiquo kainu 'palus retinaculis in scoldias' etiam utentibus.
Subdivisiones[recensere | fontem recensere]
Subregiones[recensere | fontem recensere]
Municipia[recensere | fontem recensere]
Notae[recensere | fontem recensere]
↑ Reijo Pitkäranta, Suomi-latina-suomi-sanakirja: Lexicon Finnico-Latino-Finnicum. (Helsinkii, 2001). ISBN 951-0-22506-1
↑ Catalogus Nominum Latinorum Regionum Fennicarum apud Vicipediam Fennicam
↑ Statistics Finland: Kainuu—84 350 die 31 Decembris anni 2006.
↑ Statistics Finland, Kainuu: –1.1 anno 2006.
Vicimedia Communia plura habent quae ad Caiania spectant.
Alandia · Birkaria · Caiania · Carelia Meridionalis · Carelia Septentrionalis · Finnia Media · Finnia Propria · Kumoënsis Vallis · Lapponia · Nylandia · Nylandia Orientalis · Ostrobothnia · Ostrobothnia Centralis · Ostrobothnia Meridionalis · Ostrobothnia Septentrionalis · Päijänne Tavastia · Satagundia · Savonia Meridionalis · Savonia Septentrionalis · Tavastia
Index urbium · Porta Finniae · Index divisionum administrativarum
Pages using ISBN magic links
Nomen nondum datum est
Paginam prehendere formá PDF
Novissima mutatio die 31 Ianuarii 2017 hora 14:01 facta.
Nonobstantibus ceteris condicionibus hunc textum tractare licet secundum "Creative Commons Attribution-ShareAlike License". Vide modos et condiciones.